open-index/open-wikipedia-markdown huggingface dataset:
მარგარიტა სიმონიანი

**მარგარიტა სიმონიანი** (; 6 აპრილი, 1980, კრასნოდარი, რსფსრ, სსრკ) — სომხური წარმოშობის რუსი ჟურნალისტი და პროპაგანდისტი. რუსეთის ხელისუფლების მიერ კონტროლირებადი მედია ორგანიზაციების „RT“-ის (ყოფილი Russia Today) და „როსია სევოდნია“-ს მთავარი რედაქტორი. 2022 წელს „უკრაინის ტერიტორიული მთლიანობის, სუვერენიტეტისა და დამოუკიდებლობის წინააღმდეგ ძირგამომთხრელი პოლიტიკისა და ქმედებების გამო“ მოხვდა ევროკავშირის მიერ სანქცირებულ პირთა სიაში.

## კარიერა
### რუსეთის შეჭრა უკრაინაში 2022
2021 წლის დეკემბერში სატელევიზიო ეთერში დებატებისას განაცხადა, რომ დონბასში ომი „მიმდინარეობს და თუ მცირე ომს ამ შვიდწლიანი სისხლისღვრის შეჩერება შეუძლია, მაშინ ეს გამოსავალია“. 2022 წლის დასაწყისში სიმონიანმა რუსეთის უკრაინაში სრულმასშტაბიანი შეჭრის მზადებას სპეკულაცია უწოდა. თებერვლის შუა რიცხვებში მან განაცხადა, რომ „რუსეთს ამ ომის არშეჩერება არ შეუძლია. რას ველოდებით?“. 2022 წლის 23 თებერვალს „ყირიმის ანექსიისადმი მხარდაჭერისა და დონბასელი სეპარატისტების ქმედებების გამართლებისთვის“ სიმონიანი ევროკავშირის მიერ სანქცირებულთა სიაში მოხვდა. მას აეკრძალა ევროკავშირის ქვეყნების ტერიტორიაზე შესვლა, ხოლო ქონება და ფინანსური აქტივები კი გაიყინა.

## ჯილდოები
* მეგობრობის ორდენი (2007)
* მოვსეს ხორენაცის მედალი (2010) 
* სამშობლოს წინაშე დამსახურებისთვის ორდენი მე-4 ხარისხი (2014)

## სქოლიო
კატეგორია:დაბადებული 6 აპრილი
კატეგორია:დაბადებული 1980
კატეგორია:რუსი ჟურნალისტები
კატეგორია:რუსი პროპაგანდისტები
კატეგორია:ცოცხალი ადამიანები
პიერ-შეილი

**პიერ-შეილი** ( ) — გეოლოგიური ფორმაცია ან ზედაცარცული წყება, რომელიც გავრცელებულია კლდოვანი მთების აღმოსავლეთით დიდი ვაკეების ფარგლებში, კანადის პემბინა-ველის რეგიონიდან ნიუ-მექსიკომდე. ვრცელდება სამხრეთ დაკოტაში, მონტანაში, კოლორადოში, მინესოტაში, ნიუ-მექსიკოში, უაიომინგსა და ნებრასკაში. შეიცავს დაახლოებით 600 მ სიმძლავრის მუქ, ნაცრისფერ თიხაფიქლებს, ქვიშაქვებსა და ბენტონიტის მრავალ ფენას. ტიპურ ლოკაციაზე მისი სიმძლავრე 210 მ-მდეა. განლაგებულია ნიობრარის ფორმაციის თავზე და ფოქს-ჰილზის ფორმაციის ქვეშ. ზღვიური წარმოშობისაა და დაილექა დასავლეთი შიგა ზღვის ფარგლებში, დიდწილად, ზედაცარცულში, კამპანური სართულის განმავლობაში, თუმცა ქალაქ რატონში, ნიუ-მექსიკოში, წყების ზედა ფენებში, მიკისა და ჰაიდენის მიერ ნამარხი სახეობის — Baculites baculus-ის აღმოჩენამ აჩვენა, რომ აქ დალექვა ადრე მაასტრიხტულშიც მიმდინარეობდა. პიერ-შეილი აღწერეს ამერიკელმა გეოლოგებმა ფილდინგ ბრედფორდ მიკმა და ფერდინანდ ვანდევირ ჰეიდენმა ფილადელფიის მეცნიერებათა აკადემიის შრომებში 1862 წელს როგორც ნამარხი, თაბაშირის ძარღვებისა და ფენის, რკინის ოქსიდის კონკრეციის მქონე მუქი ნაცრისფერი თიხაფიქალი. ცარცული პერიოდის ნამარხი ზღვის კუ არქელონი სწორედ პიერ-შეილის წყებაში, სამხრეთ დაკოტაშია აღმოჩენილი. სახელი ეწოდა სამხრეთ დაკოტაში, მდინარე მისურიზე, ძველ ფორტ-პიერთან გაშიშვლებული ქანების შესწავლის დროს.

## რესურსები ინტერნეტში
## სქოლიო
კატეგორია:ჩრდილოეთ ამერიკის ზედაცარცული წყება
კატეგორია:კამპანური სართული
კატეგორია:აშშ-ის თიხაფიქლური ფორმაციები
კატეგორია:დიდი ვაკეები
მანანა ტაბიძე

**მანანა ტაბიძე** (დ. 25 სექტემბერი, 1953, ტებერდა) — ქართველი ენათმეცნიერი, მეცნიერი და პედაგოგი.

## ბიოგრაფია
1975 წელს დაამთავრა თბილისის სახელმწიფო უნივერსიტეტის ფილოლოგიის ფაკულტეტი.

1978-1986 წლებში — საქართველოს მეცნიერებათა აკადემიის ენათმეცნიერების უნივერსიტეტის, უმცროსი მეცნიერ-თანამშრომელი;
1986-1994 წლებში — ამავე უნივერსიტეტის მეცნიერ-თანამშრომელი; 1994-2003 წლებში — უფროსი მეცნიერ-თანამშრომელი; 2003 წლიდან — არნოლდ ჩიქობავას ენათმეცნიერების უნივერსიტეტი, წამყვანი მეცნიერ-თანამშრომელი; შეთავსებით, 1990 წლიდან — ვანო სარაჯიშვილის სახელობის თბილისის სახელმწიფო კონსერვატორია, პროფესორი; 2006 წლიდან — ინტელექტუალური საკუთრების ეროვნული ცენტრი „საქპატენტი“, დეპარტამენტის უფროსი. მონაწილეობს ადგილობრივ და საერთაშორისო კონფერენციებში, ექსპერიმენტებში, ექსპედიციებში; სამეცნიერო შრომების ავტორი. ფილოლოგიის მეცნიერებათა დოქტორი (2003), პროფესორი (2004).

საკანდიდატო დისერტაციის თემა — დაიცვა 1994 წელს „პარადიგმები ქართულში“.
სადოქტორო დისერტაციის თემა — დაიცვა 2003 წელს „ენობრივი სიტუაცია საქართველოში და ქართული ენის ფუნქციონირების საკითხები“.

## ბიბლიოგრაფია
* აფხაზური ენა: წარსული, აწმყო და ...: (ეკოლინგვისტური და სოციოლინგვისტური ანალიზი) (რედაქტორი), თბ., სამშობლო, 2021, გც. 444 — ISBN: 9789941977107
* სოციოლინგვისტიკა : (მასალები სალექციო კურსისათვის) (ავტორი), თბ., ქართული უნივერსიტეტი, 2015, გვ. 328 —  ISBN: 9789941945717
* თანამედროვე ქართული სალიტერატურო ენის ნორმობრივი პრობლემები (ავტორი), თბ., 2010, გვ. 136 —  ISBN: 9789941027017
* ენისა და დიალექტის საკითხი ქართველოლოგიაში (რედაქტორი), თბ., უნივერსალი, 2006, გვ. 163 —  ISBN: 9994061739
* ენობრივი სიტუაცია საქართველოში და ქართული ენის ფუნქციონირების საკითხები (ავტორი), თბ., ქართული ენა, 2005, გვ. 275 —  ISBN: 9994085166

## ლიტერატურა
* საქართველოს მეცნიერებათა დოქტორები, 1992-2006/შემდგ. და რედ.: ირინა ჯაფარიძე, თბ., 2012, გვ. 490;

## რესურსები ინტერნეტში
კატეგორია:დაბადებული 25 სექტემბერი
კატეგორია:დაბადებული 1953
კატეგორია:ქართველი ენათმეცნიერები
კატეგორია:ქართველი პედაგოგები
კატეგორია:თბილისის სახელმწიფო უნივერსიტეტის კურსდამთავრებულები
ჟერმენ გრირი

**ჟერმენ გრირი** (; დ. 29 იანვარი, 1939, მელბურნი, ავსტრალია) — ინგლისელი მწერალი, მეცნიერი, ტელეწამყვანი. მიჩნეულია XX საუკუნის ერთ-ერთ მნიშვნელოვან ფემინისტად. დაიბადა ავსტრალიაში, სწავლობდა სამონასტრო სკოლაში. 1956 წელს მოიგო სტიპენდია და სწავლა გააგრძელა მელბურნის უნივერსიტეტში.

## ბიოგრაფია
გრირი გახდა საპატიო პროფესორი ინგლისური ლიტერატურის შედარებითი გამოკვლევების უორვიკის უნივერსიტეტში (დიდი ბრიტანეთი), პენსიაზე გასვლის შემდეგ გახდა რამდენიმე განთქმული წიგნის ავტორი. მისი ერთ-ერთი ყველაზე ცნობილი წიგნია „საჭურისი ქალი“, რომელმაც გამოქვეყნების შემდეგ დიდი პოპულარობა მოიპოვა. გრირი ჩართული იყო ავსტრალიის ტროპიკული ტყეების აღდგენაში. 1989 წელს მუშაობდა კემბრიჯის უნივერსიტეტში მოწვეულ ლექტორად.

## ლიტერატურა
* The Female Eunuch. London: MacGibbon & Kee. ISBN 0-374-52762-8
* *Delusions of Gender*. W. W. Norton, 30 August 2010. ISBN 0-393-06838-2

## სქოლიო
კატეგორია:დაბადებული 29 იანვარი
კატეგორია:დაბადებული 1939
კატეგორია:ინგლისელი მწერლები
კატეგორია:ავსტრალიელი მწერლები
კატეგორია:მწერლები ანბანის მიხედვით
კატეგორია:ცოცხალი ადამიანები
ელისაბედ ინჩბალდი

*ელისაბედი ინჩბალდი* (, გათხოვებამდე სიმსონი, დ. 15 ოქტომბერი 1753 — გ. 1 აგვისტო 1821, ლონდონი) — ინგლისელი მწერალი, მსახიობი,  დრამატურგი და ლიტერატურული კრიტიკოსი. 
 
ელისაბედი ინჩბალდი დაიბადა 1753 წელს კათოლიკე ფერმერის ოჯახში. იყო მერვე ბავშვი ცხრიდან. მიღებული ჰქონდა საშიონაო განათლება. 18 წლის ასაკში ცოლად გაყვა ჟოზეფ ინჩბალდს. მისი რომანი „ჩვეულებრივი ისტორია“ გადმოთარგმნილია ყველა ევროპულ ენაზე, ასევე მას აქვს დაწერილი სხვა ჟანრის წიგნები. მიაღწია წარმატებას როგორც მსახიობმა, მიუხედავად იმისა რომ მას ჰქონდა მეტყველების დეფექტი. 

## ლიტერატურა
* Портреты on line

## სქოლიო
კატეგორია:დაბადებული 15 ოქტომბერი
კატეგორია:დაბადებული 1753
კატეგორია:გარდაცვლილი 1 აგვისტო
კატეგორია:გარდაცვლილი 1821
კატეგორია:ინგლისელი მწერლები
კატეგორია:ინგლისელი მსახიობები
კატეგორია:მწერლები ანბანის მიხედვით
კირან მაზუმდარ-შაუ

მინი|კირან მაზუმდარ-შაუ 2014 წელს
**კირან მაზუმდარ-შაუ** (დ. 23 მარტი, 1953) – ინდოელი მილიონერი მეწარმე. არის აღმასრულებელი თავმჯდომარე და ამასთანავე Biocon Limited-ისა და Biocon Biologics Limited-ის დამფუძნებელი - ბიოტექნოლოგიური კომპანიის რომელიც მდებარეობს ბანგალორში, ინდოეთში. ის ასევე არის ინდოეთის მართვის ინსტიტუტის ყოფილი თავმჯდომარე, ბანგალორში.
2014 წელს კირანი დაჯილდოვებულ იქნა Othmer ოქროს მედლით, როგორც გამორჩეული შემოწირულობების ისე მეცნიერებასა და ქიმიაში პროგრესისთვის.

2011 წელს მან "ქალი ბიზნესში" ტოპ 50ეულში დაიკავა ადგილი.

2019-ში ჟურნალ Forbes-ის მიერ ის ნომინირებულ იქნა ყველაძე ძლიერ ქალად 68-ე ადგილზე.

ის 2020 წელს კირანი დასახელებულ იქნა EY მსოფლიო წლის მეწარმედ. ის დაქორწინებულია ჯონ შონზე

## სქოლიო
კატეგორია:დაბადებული 23 მარტი
კატეგორია:ინდოელი ბიზნესმენები
კატეგორია:დაბადებული 1953
კატეგორია:ცოცხალი ადამიანები
ალექსანდრე ლაფაური

**ალექსანდრე ლაფაური** (დ. 15 ივნისი, 1926, მოსკოვი — გ. 6 აგვისტო, 1975) — ქართველი მოცეკვავე.

## ბიოგრფია
მამა თბილისელი ჰყავდა, დედა — რიმა ვლადიმიროვა, მოსკოვის მკვიდრი იყო. დაამთავრა მოსკოვის ქორეოგრაფიული სასწავლებელი (1944, პედაგოგი: ნ.ი. ტარასოვი) და მოსკოვის თეატრალური ინსტიტუტის საბალეტმაისტერო განყოფილება (1958, პედაგოგი: რ. ვ. ზახაროვი). 1944 წლიდან სიცოცხლის ბოლომდე იყო დიდი თეატრის წამყვანი მოცეკვავე, კლასიკური ცეკვა–დუეტის ოსტატი (პარტნიორები: გალინა ულანოვა, რ. სტრუჩკოვა, მაია პლისეცკაია, თ. სემიონოვა და სხვ.). 1955 წელს გახდა რსფსრ დამსახურებული არტისტი. 1958 წლიდან იყო დიდი თეატრის დამდგმელი ბალეტმაისტერი და რეპეტიტორი. 1945–1961 წლებში ასწავლიდა მოსკოვის ქორეოგრაფიულ სასწავლებელში, პარალელურად 1952 წლიდან იყო მოსკოვის სახელმწიფო თეატრალური ინსტიტუტის საბალეტმაისტერო განყოფილების პედაგოგი, პროფესორი (1972).

ალექსანდრე ლაფაურს შესრულებული აქვს ოცზე მეტი როლი, მათ შორის: ინდუსი (პროკოფიევი „კონკია“, 1945). მსახიობი (ასაფიევი, „პარიზის ალი“, 1947). გირეი (ასაფიევი „ბახჩისარაის შადრევანი“). პარისი, კაპულეტი (პროკოფიევი „რომეო და ჯულიეტა“). კომანდორი (კრეინი „ლაურენსია“, 1956) და სხვა. მის მიერ სხვადასხვა თეატრებში დადგმული ბალეტებიდან აღსანიშნავია: გ. ჟუკოვსკის „ტყის სიმღერა“ (1961). ს. პროკოფიევის „პოდპორუჩიკი კიჟე“ (1963, ტარასოვასთან ერთად, დიდი თეატრი). ა. მეტნერის „გაცოცხლებული ლეგენდა“ (1964). არამ ხაჩატურიანის „ფრიალო კლდე“ (1965). „სამშობლოს ძახილი“ (1965) და სხვა. იგი არის ბალეტმაისტერი და დამდგმელი რეჟისორი ფილმ–ბალეტების: „პოდპორუჩიკი კიჟე“ (1969) და „შენი სახელი“ (1970). როგორც მოცეკვავე მონაწილეობდა ფილმ–ბალეტში: „დიდი კონცერტი“ (1951). „რომეო და ჯულიეტა“ (1954) და ტელეეკრანიზაციაში „რაიმონდა“ (ალექსანდრე გლაზუნოვი, 1973).

ალექსანდრე ლაფაურმა გასტროლებით მოიარა მრავალი ქვეყანა: დანია, იტალია, ფინეთი, შვედეთი, შვეიცარია, საფრანგეთი, ინგლისი, ბრაზილია, არგენტინა, აღმოსავლეთ ევროპის ქვეყნები და სხვა.  მიღებული აქვს  I პრემია და ოქროს მედალი  ბუდაპეშტის მსოფლიო სტუდენტურ ფესტივალზე (1949). მისი მეუღლე იყო რაისა სტრუჩკოვა, ცნობილი ბალერინა და რეპეტიტორი. მათი ერთობლივი თხზულებაა «Как судят Терпсихору?» (1969). ლაფაურს ეკუთვნის აგრეთვე „მოგონებები ლავროვსკიზე“ («Воспоминания о Лавровском»,1983).

ბალეტმაისტერი დაიღუპა ავტოავარიაში 1975 წლის 6 აგვისტოს, მოსკოვში. დაკრძალულია ვედენის სასაფლაოზე.

## ლიტერატურა
* ქართული საბჭოთა ენციკლოპედია, ტ, 6, თბ., 1993, გვ. 143 
* ქართული მუსიკის ენციკლოპედიური ლექსიკონი, თბ.,  2015, გვ. 280

## რესურსები ინტერნეტში
კატეგორია:დაბადებული 15 ივნისი
კატეგორია:დაბადებული 1926
კატეგორია:გარდაცვლილი 6 აგვისტო
კატეგორია:გარდაცვლილი 1975
კატეგორია:ქართველი მოცეკვავეები
სოხუმის მოედანი

**სოხუმის მოედანი**  — მოედანი თბილისში, ვაკის რაიონში. მდებარეობს ზურაბ ანჯაფარიძის ქუჩისა და ვაჟა-ფშაველას გამზირის კვეთაზე, მეტროსადგურ „სახელმწიფო უნივერსიტეტის“ მიმდებარედ. შეიქმნა 2017 წელს, მეტროს მშენებლობის დასრულების შემდეგ.

## სქოლიო
სოხუმი
სოხუმი
ლევან მაისაშვილი

**ლევან მაისაშვილი** (დ. 9 ივლისი, 1950, თბილისი) — ქართველი ინჟინერი.

## ბიოგრაფია
1972 წელს დაამთავრა საქართველოს ტექნიკური უნივერსიტეტი სამშენებლო ნაკეთობათა და კონსტრუქციების წარმოების სპეციალობით, ინჟინერ-ტექნოლოგის კვალიფიკაციით.

1972-1976 წლებში მუშაობდა საქართველოს მშენებლობის სამინისტროს სამშენებლო გაერთიანება „მთავართბილმშენის“, N14 სამშენებლო-სამონტაჟო ტრესტის N2 სამშენებლო სამმართველოში, საწარმოო განყოფილების უფროს ინჟინრად, სამუშაოთა მწარმოებლად; 1976-1981 წლებში. იმავე ტრესტის წარმოების მომზადების ჯგუფის უფროსის მოადგილედ, შემდეგ განყოფილების უფროსად; 1981-1982 წლებში მუშაობდა N14 სამშენებლო-სამონტაჟო ტრესტის N9 სამშენებლო სამმართველოს მთავარ ინჟინრად; 1982-1983 წლებში სამშენებლო გაერთიანება „მთავართბილმშენის“ N1 სახლმშენებელი კომბინატის განყოფილების უფროსად; 1983-1987 წლებში იყო სამშენებლო-სარემონტო ტრესტ „საქკვებრემმშენის“ მცხეთის სამშენებლო-სარემონტო სამმართველოს მთავარი ინჟინერი; 1987-1992 წლებში მუშაობდა სამშენებლო ტრესტ „თბილრემმშენის“ სამშენებლო-სარემონტო სამმართველოს უფროსად; 1992-1996 წლებში იყო „მთავარმოსკოვმშენის“ კონტრაქტორი ფირმა „თეას“ დირექტორი; 1996-1998 წლებში იყო საქართველოს სოციალური ინვესტიციების ფონდის ტექნიკური დირექტორი; 1998-2010 წლებში საქართველოს მუნიციპალური განვითარების ფონდის პროექტის ხელმძღვანელი; 2010-2012 წლებში მუშაობდა ქ. თბილისის მერიის შპს „ლაბორატორიის“ ტექნიკური განყოფილების მთავარ სპეციალისტად; 2013-2014 წლებში საქართველოს მუნიციპალური განვითარების ფონდის დეპარტამენტის უფროს სპეციალისტად და საქართველოს სოფლის მეურნეობის სამინისტროს სოფლის მეურნეობის სამინისტროს შპს „გაერთიანებული მელიორაციის კომპანიის“ პროექტის ხელმძღვანელად; 2015-2016 წლებში მუშაობდა საპროექტო ორგანიზაცია „გზამშენპროექტისა“ და კორეული ფირმა „Soosung“-ის ერთობლივი საზედამხედველო სამსახურის ლიდერის მოადგილედ.

## ლიტერატურა
*  საქართველოს არქიტექტორთა და მშენებელთა ენციკლოპედია, თბ., 2017, გვ. 362

## რესურსები ინტერნეტში
კატეგორია:დაბადებული 9 ივლისი
კატეგორია:დაბადებული 1950
კატეგორია:ქართველი ინჟინრები
კატეგორია:თბილისში დაბადებულები
კატეგორია:საქართველოს ტექნიკური უნივერსიტეტის კურსდამთავრებულები
ბარეულის მაცხოვრის ეკლესია

**ბარეულის მაცხოვრის ეკლესია** — არქიტექტურული ძეგლი ამბროლაურის მუნიციპალიტეტის სოფელ ბარეულში.

ეკლესია შიდა ნაწილში წაგრძელებული მართკუთხედის მოყვანილობისაა, აღმოსავლეთით ნახევარწრიული საკურთხევლით ხოლო, პერიმეტრზე მიმოფანტულია ქვის კედლების ნაშალი მასალა, რაც ზომებისა და გარემასების დაზუსტებას ართულებს. კარი დატანილი აქვს დასავლეთით. ინტერიერში შემორჩენილია შირიმის პილასტრები ფრაგმენტულად. ეკლესიის არქიტექტურულ დეტალებს უნდა წარმოადგენდეს, ეკლესიის ტერიტორიაზე განთავსებული ქვის სვეტის ბაზის, გეომეტრიული ორნამენტით შემკული კარის თუ სარკმლის საპირისა და ნახევარწრიული და ზედა ნაწილში ლილვშემოვლებული ფრაგმენტები.

## რესურსები ინტერნეტში
კატეგორია:ამბროლაურის მუნიციპალიტეტის არქიტექტურული ძეგლები
სევერიან ურუშაძე

**სევერიან ურუშაძე** (დ. 25 სექტემბერი, 1905, ოზურგეთი — გ. 22 ივლისი, 1983, პარიზი) — ქართველი პოეტი.

## ბიოგრფია
ჯერ კიდევ ოზურგეთში სწავლის პერიოდში დაინტერესდა ლიტერატურით, განსაკუთრებით პოეზიით. სრულიად ახალგაზრდა სევერიანი გაემგზავრა დასავლეთ ევროპაში, გერმანიაში დაეუფლა გერმანულ ენასა და ლიტერატურას, შემდეგ საფრანგეთში გადავიდა და იქ ფრანგული შეისწავლა.

1926 წლიდან საფრანგეთში, პარიზში, ცხოვრობდა მისი უფროსი ძმა ნიკო ურუშაძეც, როგორც საქართველოს სოციალისტ–ფედერალისტთა პარტიის წარმომადგენელი უცხოეთში.

სევერიან ურუშაძე ოთხ ენაზე წერდა — ქართულად, რუსულად, გერმანულად და უმეტეს შემთხვევაში ფრანგულად. ძირითადად პარიზში ცხოვრობდა და მოღვაწეობდა. მისი ლექსები უფრო ფორმალისტური ძიებებია.

1950 წელს პარიზში გამოიცა სევერიან ურუშაძის ლექსების ორი კრებული — „ჰიმნები ჰარმონიული მსოფლიოსთვის“ და „საქართველო და კეთილი, თან ცხოვრება და მშვენიერება“ (ქართულ და გერმანულ ენებზე).

1951 წელს, ასევე პარიზში გამოიცა პოეტის ლირიკული პიესა სამ აქტად — „კოლხიდეა“, რომელსაც დამატების სახით ერთვის მისი ლექსები ქართულ, ფრანგულ, გერმანულ და რუსულ ენებზე.

თავისი სიცოცხლის მანძილზე სევერიან ურუშაძემ კიდევ, სულ ცოტა, თორმეტი წიგნი გამოსცა. აღსანიშნავია, რომ რომელ ენაზეც არ უნდა დაეწერა, ის ერთგულად ემსახურებოდა მშობელ ერს, მის კულტურასა და პოეზიას. ის თავად ამბობს  ერთ პირად წერილში: „... მსურდა საზოგადოებრივ ცხოვრებაში ჩემი წვლილის შეტანა, შეძლებისდა–გვარად ...  თუმცა ჩემი შემოქმედება ფრანგულ ენაზეა, იგი ჩემი უძვირფასესი ქვეყნის — საქართველოს — და უძვირფასესი ერის — ქართველი ერის — გასწვრივ მიმდინარეობს.“

სევერიან ურუშაძე გარდაიცვალა პარიზში, 1983 წლის 22 ივლისს. დაკრძალულია ლევილის სასაფლაოზე. 

## ლიტერატურა
* შარაძე, გურამ. ქართული ემიგრანტული ჟურნალისტიკის ისტორია, ტ. 1, თბ., 2001, გვ. 379
* ინასარიძე კარლო, პოეტი სევერიანე ურუშაძე, გუშაგი, პარიზი, 1984, №1, გვ. 69–72

## რესურსები ინტერნეტში
კატეგორია:დაბადებული 25 სექტემბერი
კატეგორია:დაბადებული 1905
კატეგორია:ოზურგეთის მუნიციპალიტეტში დაბადებულები
კატეგორია:გარდაცვლილი 22 ივლისი
კატეგორია:გარდაცვლილი 1983
კატეგორია:ქართველი პოეტები
დიმიტრი ნამგალაძე

**დიმიტრი ნამგალაძე** (დ. 1 ივნისი, 1904, აბანოეთი — გ. 3 ივლისი, 1957) — ქართველი სამხედრო პირი, საბჭოთა არმიის გენერალ-მაიორი (1949).

## ბიოგრაფია
დიმიტრი ბაგრატის ძე ნამგალაძე დაიბადა სოფელ აბანოეთში. დაწყებითი განათლება ამბროლაურის სკოლაში მიიღო, შემდეგ ქუთაისში ტექნიკუმი დაამთავრა და სწავლა თბილისში განაგრძო. 1924 წელს წარჩინებით დაამთავრა ქართული გაერთიანებული სამხედრო სკოლა და მაშინვე დაინიშნა მესამე მსროლელ პოლკში ოცეულის მეთაურად. ორ წელიწადში იმავე პოლკში ასეულის მეთაურის თანამდებობაზე დააწინაურეს, 1929 წელს კი პოლკის უმცროს მეთაურთა სკოლის უფროსის პოსტი დაიკავა. 1932-1936 წლებში დ. ნამგალაძე სწავლობდა ჟუკოვსკის სახელობის სამხედრო-საჰაერო ძალების აკადემიაში, საზღვაო განხრით, რომელიც 1936 წელს პირველი ხარისხის დიპლომითა და მაიორის წოდებით დაამთავრა. იმავე წელს დაინიშნა სევასტოპოლის შავი ზღვის ფლოტის შტაბში დაზვერვის უფროსის მოადგილედ, ორი წლის შემდეგ კი ის ამ სამსახურის უფროსი გახდა. 1940 წელს დ. ნამგალაძეს პოდპოლკოვნიკის წოდება მიენიჭა.

მეორე მსოფლიო ომის დროს, 1941-1945 წლებში დ. ნამგალაძე მონაწილეობდა ოდესისა და სევასტოპოლის დაცვაში, ქერჩ-ფეოდოსიის სადესანტო ოპერაციაში, მისხაკოს რაიონში — „მცირე მიწაზე“ პირველი სადესანტო რაზმების გადასხმაში. 1943 წლის მაისში მიენიჭა პოლკოვნიკის, ხოლო, 1949 წელს გენერალ-მაიორის წოდება. 1956 წელს ავადმყოფობის გამო თადარიგში გავიდა. სამხედრო კარიერის მანძილზე მიღებული აქვს სახელმწიფო ჯილდოები, ლენინის ორდენი, წითელი დროშის სამი, სამამულო ომის პირველი ხარისხის, ნახიმოვის მეორე ხარისხის ორდენები და ხუთი მედალი, აგრეთვე, საზღვარგარეთის ქვეყნების რამდენიმე ორდენი. დ. ნამგალაძე გარდაიცვალა 1957 წლის 3 ივლისს, სევასტოპოლში. დაკრძალულია იქვე, კომუნართა სასაფლაოზე.

## ლიტერატურა
* ქართული საბჭოთა ენციკლოპედია: ტ.7 თბ., 1984. გვ.307
* ყურაშვილი, გიორგი. დიმიტრი გიორგის ძე ნამგალაძე : გენერალ-მაიორი // სამშობლოს ერთგული შვილები / გიორგი ყურაშვილი.  თბ., 1965.  გვ. 200-204

## რესურსები ინტერნეტში
* 

კატეგორია:ქართველი ემიგრანტები
კატეგორია:დაბადებული 1 ივნისი
კატეგორია:დაბადებული 1904
კატეგორია:გარდაცვლილი 3 ივლისი
კატეგორია:გარდაცვლილი 1957
კატეგორია:ქართველი სამხედრო მოღვაწეები
კატეგორია:ქართველები მეორე მსოფლიო ომში
კატეგორია:წითელი ვარსკვლავის ორდენის კავალრები
ვარნის თავისუფალი უნივერსიტეტი

**ვარნის თავისუფალი უნივერსიტეტი** () ― კერძო უნივერსიტეტი ბულგარეთის ქალაქ ვარნაში. დაარსდა 1991 წელს, ეროვნული ასამბლეის 37-ე რეზოლუციის საფუძველზე.

## ფაკულტეტები და დეპარტამენტები
### ფაკულტეტები
*საერთაშორისო ეკონომიკისა და ადმინისტრაციის ფაკულტეტი
*სამართლის ფაკულტეტი
*არქიტექტურის ფაკულტეტი

### დეპარტამენტები
*საერთაშორისო ეკონომიკისა და პოლიტიკის დეპარტამენტი
*ადმინისტრირებისა და მენეჯმენტის დეპარტამენტი
*კომპიუტერული კვლევების დეპარტამენტი
*იურიდიულ მეცნიერებათა დეპარტამენტი
*უშიშროებისა და უსაფრთხოების დეპარტამენტი
*ფსიქოლოგიის დეპარტამენტი
*არქიტექტურისა და ურბანული კვლევების დეპარტამენტი
*შენობა-ნაგებობების მშენებლობის დეპარტამენტი
*ხელოვნების დეპარტამენტი

## რესურსები ინტერნეტში
* 
*Student portal
*Admissions portal

## სქოლიო
კატეგორია:1991 წელს დაარსებული საგანმანათლებლო დაწესებულებები
სამედიცინო უნივერსიტეტი (სოფია)

**სოფიას სამედიცინო უნივერსიტეტი** () ― საჯარო უნივერსიტეტი სოფიაში, ბულგარეთში. დაარსდა 1917 წელს. ბულგარეთის მასშტაბით, უძველესი სამედიცინო უმაღლესი საგანამანათლებლო დაწესებულებაა. 

## ისტორია
1917 წელს მეფე ფერდინანდ I-ის ბრძანებით სოფიას უნივერსიტეტის სამედიცინო ფაკულტეტი დაარსდა. მომდევნო წელს პროფესორმა გ. შიშკოვმა პირველი ლექცია წაიკითხა ზოოლოგიის შესახებ. 1950 წელს ეროვნული ასამბლეის პრეზიდიუმის 246-ე დეკრეტის საფუძველზე სამედიცინო ფაკულტეტი დამოუკიდებელი სამედიცინო აკადემია გახდა და სოფიას უნივერსიტეტს გამოეყო. 1954 წელს სამედიცინო აკადემიას უმაღლესი სამედიცინო ინსტიტუტი ეწოდა. ინსტიტუტს სამედიცინო უნივერსიტეტი 1995 წელს ეწოდა.

## რესურსები ინტერნეტში
*Medical University of Sofia website

კატეგორია:1917 წელს დაარსებული საგანმანათლებლო დაწესებულებები
კატეგორია:უნივერსიტეტები ანბანის მიხედვით
ვარნის მენეჯმენტის უნივერსიტეტი

**ვარნის მენეჯმენტის უნივერსიტეტი** () ― საერთაშორისო უნივერსიტეტი ვარნაში, ბულგარეთში. უნივერსიტეტის მთავარი კამპუსი ვარნაში მდებარეობს. უნივერსიტეტში ფუნქციონირებს ბიზნესისა და მარკეტინგის, საინფორმაციო ტექნოლოგიების, ტურიზმის, მასპინძლობის მენეჯმენტისა და კულინარიული ხელოვნების საბაკალავრო და სამაგისტრო პროგრამები.

## რესურსები ინტერნეტში
*Vum.bg

## სქოლიო
კატეგორია:1996 წელს დაარსებული საგანმანათლებლო დაწესებულებები
დომბროვა-გურნიჩის უნივერსიტეტი

**აკადემია WSB** (, ასევე ) — პოლონეთის არასახელმწიფო (კერძო) უმაღლესი სასწავლებელი დომბროვა-გურნიჩაში. დაარსდა 1995 წელს, ხოლო 2018 წლის 16 აპრილიდან მოქმედებს სახელით „Akademia WSB“ (ადრე: ).

უნივერსიტეტი ახორციელებს საბაკალავრო, სამაგისტრო და პოსტკვალიფიკაციურ (postgraduate/MBA) პროგრამებს; ასევე ფუნქციონირებს სადოქტორო სწავლება (doctoral school).

## აკადემიური უფლებამოსილებები 
აკადემიას აქვს 7 დისციპლინაში დოქტორისა და ჰაბილიტირებული დოქტორის სამეცნიერო ხარისხების მინიჭების უფლებამოსილება, მათ შორის: მენეჯმენტი და ხარისხი, პედაგოგიკა, უსაფრთხოების მეცნიერებები, საერთაშორისო ურთიერთობები, ოჯახის მეცნიერებები, სამოქალაქო ინჟინერია/გეოდეზია და ტრანსპორტი, უსაფრთხოების ინჟინერია.

## პროგრამები და ლოკაციები 
სწავლება მიმდინარეობს რამდენიმე ქალაქში; ინგლისურენოვანი საბაკალავრო და სამაგისტრო პროგრამები სრულად ინგლისურად ხელმისაწვდომია, მათ შორის, ვარშავაში, კრაკოვში და დომბროვა-გურნიჩაში.

## სტუდენტები 
2023 წლის მონაცემებით აკადემიაში სწავლობდა დაახლოებით 11,4 ათასი სტუდენტი; უცხოელი სტუდენტების წილი შეფასებულია 26,4%-ად.

## სქოლიო
კატეგორია:1995 წელს დაარსებული საგანმანათლებლო დაწესებულებები
კატეგორია:პოლონეთის უნივერსიტეტები
რიგის სტრადინიშის უნივერსიტეტი

**რიგის სტრადინიშის უნივერსიტეტი** (; ) ― საჯარო უნივერსიტეტი რიგაში, ლატვიაში.

## სტრუქტურა
### სამედიცინო მეცნიერებები
*სტომატოლოგიის ფაკულტეტი
*მედიცინის ფაკულტეტი
*ფარმაციის ფაკულტეტი
*საზოგადოებრივი ჯანდაცვისა და სოციალური ჯანდაცვის ფაკულტეტი
*რეაბილიტაციის ფაკულტეტი

### სოციალური მეცნიერებები
*კომუნიკაციების ფაკულტეტი (მოიცავს კომუნიკაციების კვლევებისა და სოციოლოგიის დეპარტამენტებს)
*ევროპის კვლევების ფაკულტეტი (მოიცავს პოლიტიკის მეცნიერებისა და ეკონომიკის დეპარტამენტებს)

### სამართალი
*სამართლის ფაკულტეტი

### ასპირანტურის დეპარტამენტები
*უწყვეტი განათლების ფაკულტეტი
*სადოქტორო კვლევების დანაყოფი

## რესურსები ინტერნეტში
*Official university webpage

## სქოლიო
კატეგორია:1950 წელს დაარსებული საგანმანათლებლო დაწესებულებები
კატეგორია:ლატვიის უნივერსიტეტები
კატეგორია:უნივერსიტეტები ანბანის მიხედვით
ვიტაუტას დიდის უნივერსიტეტი

**ვიტაუტას დიდის უნივერსიტეტი** () ― საჯარო უნივერსიტეტი კაუნასში, ლიეტუვაში. უნივერსიტეტი დაარსდა 1922 წელს.

თავდაპირველად უნივერსიტეტს ლიეტუვის უნივერსიტეტი ეწოდებოდა. 1930 წელს, ვიტოვტის გარდაცვალებიდან 500 წლისთავის აღსანიშნავად სასწავლებელს ვიტაუტას დიდის უნივერსიტეტი ეწოდა. ვიტაუტას დიდის უნივერსიტეტი ლიეტუვის ერთ-ერთი მოწინავე უნივერსიტეტია.

## რესურსები ინტერნეტში
* Vytautas Magnus University homepage

## სქოლიო
კატეგორია:1922 წელს დაარსებული საგანმანათლებლო დაწესებულებები
კატეგორია:უნივერსიტეტები ანბანის მიხედვით
ილგარ მურადოვი

**ილგარ ალიმამად ოღლუ მურადოვი** ( დ. 9 ნოემბერი, 1957, ნახიჩევანი)  — აზერბაიჯანელი მომღერალი, აზერბაიჯანის რესპუბლიკის სახალხო არტისტი.

## ბიოგრაფია 
დაიბადა 1957 წელს ნახიჩევანში. 1988 წელს დაამთავრა ნახიჩევანის პედაგოგიური ინსტიტუტი. 1982 წლიდან 1995 წლამდე მუშაობდა სტუდიაში, რომელსაც ხელმძღვანელობდა პიანისტ-კომპოზიტორი რაფიგ ბაბაევი. მან მონაწილეობა მიიღო ნორვეგიულ პროექტში კომპოზიტორ-პიანისტ საიავუშ კარიმისთან ერთად და ჩაწერა აზერბაიჯანული ხალხური სიმღერების დისკი ნორვეგიაში გუნდ Skruk-თან ერთად. ის არის მუღამის, ტასნიფის, ხალხური სიმღერების, ასევე მსოფლიო ერებისა და თანამედროვე კომპოზიტორების ნაწარმოებების შემსრულებელი.

ხელოვნების ცენტრის ხმის ჩამწერი სტუდიის ხელმძღვანელია. 2017 წელს ჰეიდარ ალიევის სახელობის საკონცერტო დარბაზში გაიმართა სოლო კონცერტი სახელწოდებით „დრო გადის“.

## ფილმოგრაფია 
* ბოლო ბრძოლა (ფილმი, 1996)
* ჰასან აბლუჯი (ფილმი, 1999)
* ახალი სიცოცხლე (2005)
* სამთავროს გაკვეთილი (ფილმი, 2007 წ.)
* სიკეთისა და ბოროტების ცეკვა (ფილმი, 2016)

## ჯილდოები 
* საპატიო წოდება "აზერბაიჯანის რესპუბლიკის დამსახურებული არტისტი" - 2006 წლის 16 სექტემბერი
* საპატიო წოდება "აზერბაიჯანის რესპუბლიკის სახალხო არტისტი" - 24 მაისი, 2019

## რესურსები ინტერნეტში 
* İlqar Muradovun “Ötüşür zaman” adlı solo konserti baş tutdu
* Azərbaycan Respublikasının mədəniyyət xadimlərinə fəxri adların verilməsi haqqında 
* Azərbaycan Respublikasının mədəniyyət xadimlərinə fəxri adların verilməsi haqqında Azərbaycan Respublikası Prezidentinin Sərəncamı
* İlqar Muradov

კატეგორია:აზერბაიჯანელი მომღერლები
კატეგორია:აზერბაიჯანელი მომღერლები ჟანრის მიხედვით
კახი ასანიძე

**კახი ასანიძე** (დ. 1 ოქტომბერი, 2000) — ქართველი ძალოსანი. 2022 წლის ძალოსნობის ევროპის ჩემპიონატის ვერცხლის მედლის მფლობელი (ატაცი ვერცხლი, აკვრა ბრინჯაო, ორჭიდი ვერცხლი; 73 კგ, ტირანა, ალბანეთი). 2021 წლის 23-წლამდელებს შორის ევროპის ჩემპიონატის ვერცხლის მედლის მფლობელი (ატაცი ბრინჯაო, აკვრა ვერცხლი, ორჭიდი ვერცხლი; 73 კგ, როვანიემი, ფინეთი). 2022 წლის 23-წლამდელებს შორის ევროპის ჩემპიონატის გამარჯვებული (ატაცი ვერცხლი, აკვრა ოქრო, ორჭიდი ოქრო; 73 კგ, დურესი, ალბანეთი).

## შედეგები 
## რესურსები ინტერნეტში
*კახი ასანიძე — ქართული სპორტი
*კახი ასანიძე — the-sports.org

კატეგორია:დაბადებული 1 ოქტომბერი
კატეგორია:დაბადებული 2000
კატეგორია:ქართველი ძალოსნები
მერაბ მეტრეველი

საკუთარი სახელი **მერაბ მეტრეველი** შეიძლება აღნიშნავდეს:

* მერაბ მეტრეველი —  ქართველი  პოლიტიკოსი;
* მერაბ მეტრეველი   — ქართველი ჟურნალისტი.
ანკარის ციხესიმაგრე

**ანკარის ციხესიმაგრე** () — საფორტიფიკაციო ნაგებობა ანკარაში, თურქეთი. აგებულია VII საუკუნეში ან ამ პერიოდის შემდეგ. აღნიშნულ ადგილზე ყველაზე ადრეული სიმაგრე აშენდა ძვ. წ. VIII საუკუნეში ფრიგიელების მიერ და აღადგინეს ძვ. წ. 278 წელს გალატებმა. ციხე აღადგინეს ან განახლდა ასევე რომის, ბიზანტიის, სელჩუკებისა და ოსმალეთის იმპერიების დროს.

## რესურსები ინტერნეტში
* Ankara Castle (in Turkish)
* 150+ pictures of citadel and views around it
* Municipality of Ankara

კატეგორია:თურქეთის ციხესიმაგრეები
სოლიკო ხაბეიშვილი

**სოლიკო ხაბეიშვილი** (დ. 1935 — გ. 20 ივნისი, 1995, თბილისი, საქართველოს რესპუბლიკა) — ქართველი საზოგადო მოღვაწე, საერთაშორისო ფონდის პრეზიდენტი.

## ბიოგრაფია
1975 წლიდან საქართველოს კომპარტიის ცენტრალური კომიტეტის ორგანიზაციულ-პარტიული მუშაობის განყოფილების გამგე. საქართველოს სსრ უმაღლესი საბჭოს პრეზიდიუმის წევრი. 1992 წელს დაინიშნა ე. შევარდნაძის საერთაშორისო ფონდის პრეზიდენტად. 1995 წლის 20 ივნისს, საკუთარი ბინიდან გამოსული სოლიკო ხაბეიშვილი ის-ის იყო სამსახურებრივ მანქანაში უნდა ჩამჯდარიყო, რომ რამდენიმე ნიღბიანმა, დაქირავებულმა მკვლელმა ზურგიდან მიპარვით, დამიზნებით ესროლა.

დაკრძალულია ვაკის სასაფლაოზე.

## რესურსები ინტერნეტში
*სოლიკო ხაბეიშვილი 

კატეგორია:დაბადებული 1935
კატეგორია:გარდაცვლილი 20 ივნისი
კატეგორია:გარდაცვლილი 1995
კატეგორია:სსრ კავშირის IX მოწვევის უმაღლესი საბჭოს დეპუტატები
კატეგორია:საქართველოს სსრ-ის VII მოწვევის უმაღლესი საბჭოს დეპუტატები
კატეგორია:საქართველოს სსრ-ის X მოწვევის უმაღლესი საბჭოს დეპუტატები
კატეგორია:საქართველოს სსრ-ის XI მოწვევის უმაღლესი საბჭოს დეპუტატები
კატეგორია:მოკლული ქართველი პოლიტიკოსები
გულიკო საკანდელიძე

**გულიკო საკანდელიძე** (დ. 2 თებერვალი, 1939, ქუთაისი) — ქართველი ექიმი მიკრობიოლოგ–იმუნოლოგი, მედიცინის მეცნიერებათა დოქტორი, აკადემიკოსი.

## ბიოგრაფია
1958 წელს დაამთავრა თბილისის სახელმწიფო სამედიცინო უნივერსიტეტის სამკურნალო ფაკულტეტი.

1960–1977 წლებში მუშაობდა თბილისის საკავშირო ვაქცინებისა და შრატების სამეცნიერო კვლევითი უნივერსიტეტის უმცროს, შემდეგ უფროს მეცნიერ–თანამშრომლად; 1977 წლიდან თბილისის ი. ჟორდანიას სახელობის ადამიანის რეპროდუქციის სამეცნიერო კვლევითი უნივერსიტეტის ბაქტერიოლოგიის და იმუნოლოგიის ლაბორატორიის ხელმძღვანელად. ავტორია 124 სამეცნიერო ნაშრომის. ხელმძღვანელობს ლაბორატორიის სამეცნიერო შრომებს და პრაქტიკულ მუშაობას. 

საკანდიდატო დისერტაციის თემა — დაიცვა 1971 წელს „პროტეუსის გვარის მიკრობების მიმართ, ანტიბიოტიკებისა და ჰომოგენური ფაგების შედარებითი ეფექტურობის დადგენის საკითხისათვის in vitro -in vivo“.

სადოქტორო დისერტაციის თემა — დაიცვა 1990 წელს „ანთებითი პროცესების კომბინირებული ანტიბაქტერიალური მკურნალობა“.

## ორგანიზაციის წევრი
* მეან–გინეკოლოგთა საზოგადოება, წევრი
* მიკრობიოლოგთა საზოგადოება, წევრი

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია, თბ., 2000 გვ. 246

## რესურსები ინტერნეტში
კატეგორია:დაბადებული 2 თებერვალი
კატეგორია:დაბადებული 1939
კატეგორია:ქართველი ექიმები
კატეგორია:ქუთაისში დაბადებულები
კატეგორია:თბილისის სახელმწიფო სამედიცინო უნივერსიტეტის კურსდამთავრებულები
სიპოკოტი

**სიპოკოტი** (ოფიციალურად **სიპოკოტის მუნიციპალიტეტი**; ) ― პირველი კლასის მუნიციპალიტეტი სამხრეთ კამარინესის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 68 169 ადამიანს შეადგენს. მოიცავს 46 ბარანგაის.

## კლიმატი
## რესურსები ინტერნეტში
*Philippine Census Information
*Official Site of the Province of Camarines Sur 

## სქოლიო
კატეგორია:სამხრეთ კამარინესის მუნიციპალიტეტები
ბორი (ტალღა)

[300პქ|მინი|მარჯვნივ|ბორი კუკის ყურეში, [ალასკა]]
**ბორი** საფრანგეთის ატლანტისპირა სანაპიროზე ამ მოვლენას მასკარე ეწოდება, ამაზონზე — პროროკა. ყველაზე მაღალი ბორი აღნიშნულია ჩინეთში, მდინარე ფუჩუნძიანგზე (ტალღის სიმაღლე 3 მეტრზე მეტია, სიგანე კი დაახლ. 2 კმ).

## სქოლიო 
კატეგორია:ტალღები წყალზე
ბორი (ქალაქი რუსეთში)

**ბორი** — ქალაქი რუსეთში, ნიჟნი-ნოვგოროდის ოლქის ცენტრალურ ნაწილში. 76&nbsp;732 მცხოვრები (2021). მდებარეობს მდინარე ვოლგის მარცხენა სანაპიროზე, ქალაქ ნიჟნი-ნოვგოროდის გაღმა მხარეს (მასთან დაკავშირებულია საავტომობილო ხიდით). ქალაქში არის რკინიგზის სადგური „მოხოვიე-გორი“.

პირველად იხსენიება XIII საუკუნეში როგორც **ვეზლომსკაია-სლობოდკა** მდინარე ვეზლომის შესართავთან. მოგვიანებით გადაიტანეს 1 კმ-ით ჩრდილოეთით და **ბოროვსკაია-სლობოდა** უწოდეს. 1927 წლიდან მუშათა დაბა იყო, 1938 წლიდან ქალაქია. მოქმედებს ნიჟნი-ნოვგოროდის სახელმწიფო უნივერსიტეტის დისტანციური განათლების ფაკულტეტი (2000), მხარეთმცოდნეობის მუზეუმი (1969), საესტრადო-მუსიკალური კომედიის თეატრი „მიუზიკლი“ (1989); ქარხნები: მინის, მილების, „ნიჟნეგოროდსკი ტეპლოხოდი“ (აირის, ნავთობისა საავტომობილო მრეწველობის, მცურავი ამწეების მოწყობილობები და სხვ.), სილიკატების; ავეჯის ფაბრიკა, საკვები კონცენტრატების წარმოება და სხვ.

## სქოლიო 
კატეგორია:ნიჟნი-ნოვგოროდის ოლქის ქალაქები
ბაგამანოკი

**ბაგამანოკი** (ოფიციალურად **ბაგამანოკის მუნიციპალიტეტი**; ) ― მეხუთე კლასის მუნიციპალიტეტი კატანდუანესის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 11 086 ადამიანს შეადგენს. მოიცავს 18 ბარანგაის.

## კლიმატი
## რესურსები ინტერნეტში
*Municipality of Bagamanoc
*Philippine Census Information

## სქოლიო
კატეგორია:კატანდუანესის მუნიციპალიტეტები
დემურ გაბისონია

**დემურ გაბისონია** (დ. 1 მაისი, 1948, ზუგდიდი) — ქართველი ინჟინერი.

## ბიოგრაფია
დაამთავრა სოხუმის ინდუსტრიული ტექნიკუმის სამშენებლო ფაკულტეტი 1968 წელს, ხოლო 1974 წელს — საქართველოს ტექნიკური უნივერსიტეტის სამშენებლო ფაკულტეტის დაუსწრებელი განყოფილება.

შრომითი საქმიანობა დაიწყო ქ. სოხუმში; 1968-1993 წლებში მუშაობდა ქ. სოხუმის ფიზიკურ-ტექნიკური უნივერსიტეტის სამშენებლო სამმართველოში მშენებელ ოსტატად, სამუშაოთა მწარმოებლად, 1993-1995 წლებში სოხუმის მარმარილოს მაღაროთა სამმართველოს ხელმძღვანელად, სამრეწველო გაეერთიანება „საქსაშეენმასალებში“ შრომის დაცვისა და უსაფრთხოების ტექნიკის წამყვან ინჟინრად; 1995-1997 წლებში სს „ბიზნესცენტრ საშენ მასალებში“ ადმინისტრაციული შენობის დაცვისა და მომსახურების სამსახურის უფროსად; 1999-2003 წლებში შპს „ინტერსერვისში“ მშენებელ-ოსტატად, მთავარ ინჟინრად; 2003-2004 წლებში შპს „ბურჯშივ“ უფროს სამუშაოთა მწარმოებლად; 2004-2006 წლებში სს „ქართუ ჯგუფში“ სარევიზიო სამსახურის რევიზორად, პრეზიდენტის თანაშემწედ; 2006 წელს ასოციაცია „ატუში“ საწარმოო-ტექნიკური განყოფილების უფროსად; სს „ქართუ ჯგუფის“ სარევიზიო სამსახურის სამშენებლო-სამონტაჟო სამუშაოების მოცულობებისა და ხარისხის კონტროლის ჯგუფის ტექნიკური ზედამხედველობის უფროსი სპეციალისტია; მისი ხელმძღვანელობითა და მონაწილეობით თბილისში, სოხუმსა და საქართველოს სხვა რეგიონებში აშენდა არაერთი სამრეწველო და სამოქალაქო დანიშნულების შენობა-ნაგებობა; მათ შორის: სოხუმში — ფიზიკურ-ტექნიკური ინსტიტუტის 18 ობიექტი (15 ლაბორატორიული და 3 ხუთსართულიანი საცხოვრებელი კორპუსი), თბილისში — ამაღლების სახელობის ეკლესია; რეკონსტრუქცია-რესტავრაცია ჩაუტარდა შ. რუსთაველის, კ. მარჯანიშვილის, ნ. დუმბაძისა და მ. თუმანიშვილის სახელობის თეატრების შენობებს, თბილისის ვ. სარაჯიშვილის სახელობის სახელმწიფო კონსერვატორიას, ჯ. კახიძის სახელობის საკონცერტო ცენტრს, ი. ჭავჭავაძის სახლ-მუზეუმის შენობას საგურამოში; ასევე, რეკონსტრუირებულ იქნა საჩხერის რაიონული საავადმყოფო და კულტურის სახლი, აიგო ოთხსართულიანი საცხოვრებელი სახლი და დახურული საჩოგბურთო კორტები, აკვა-პარკი „ციცინათელა“ (ურეკში), დამონტაჟდა ფირმა „დოპელმაიერის“ საბაგირო გზა დაბა ბაკურიანში, განახლდა ბათუმის დელფინარიუმი და სხვა ობიექტები.

## ლიტერატურა
* საქართველოს არქიტექტორთა და მშენებელთა ენციკლოპედია, თბ., 2017, გვ. 11

## რესურსები ინტერნეტში
კატეგორია:დაბადებული 1 მაისი
კატეგორია:დაბადებული 1948
კატეგორია:ქართველი ინჟინრები
კატეგორია:ზუგდიდში დაბადებულები
გადაუდებელი კონტრაცეფცია

**გადაუდებელი კონტრაცეფცია**, იგივე *სასწრაფო კონტრაცეფცია* — კონტრაცეფციის ფორმა, რომელიც გამოიყენება სქესობრივი აქტის შემდეგ ორსულობის თავიდან ასაცილებლად.

არსებობს გადაუდებელი კონტრაცეფციის რამდენიმე ფორმა. გადაუდებელი კონტრაცეფციის აბები, რომლებსაც ზოგჯერ „შემდეგი დღის“ აბებსაც უწოდებენ, არის მედიკამენტები, რომლებიც ხელს უშლიან ოვულაციას ან განაყოფიერებას, რომელიც ორსულობისთვის აუცილებელია. გადაუდებელი კონტრაცეფციის აბების შექმნისას უმეტესად იყენებენ ჰორმონალურ პრეპარატ ლევონორგესტრელს, თუმცა ზოგიერთ აბში მისი და ესტროგენის კომბინაცია გვხვდება. ასეთი აბების მიღებას ყველაზე ეფექტური შედეგი სქესობირივი აქტიდან 72 საათის განმავლობაშია.

ზოგჯერ გადაუდებელი კონტრაცეფციის სახით გამოიყენება ასევე საშვილოსნოსშიდა მოწყობილობა (ე.წ. „სპირალი“), რომელსაც გრძელვადიან კონტრაცეპტივადაც იყენებენ.

## რესურსები ინტერნეტში
* გადაუდებელი კონტრაცეფცია

## სქოლიო
კატეგორია:ჰორმონალური კონტრაცეფცია
კატეგორია:საშვილოსნოსშიდა კონტრაცეფცია
ელ-კახასის ეროვნული პარკი

**ელ-კახასის ეროვნული პარკი** ან **კახასის ეროვნული პარკი** () ― ეროვნული პარკი ეკვადორში. მდებარეობს ასუაის პროვინციის დედაქალაქ კუენკიდან 30-კმ-ით დასავლეთით. პარკის ფართობი 285.44 კმ²-ია. მდებარეობს ზღვის დონიდან 3100-4450 მეტრის სიმაღლეზე. ხასიათდება პარამოსის ეკოსისტემით. ეროვნულ პარკად 1996 წლის 5 ნოემბერს გამოცხადდა.

## ეტიმოლოგია
სახელწოდება *Cajas*კიჩუას ენიდან მომდინარებს. *Cassa* „თოვლიანი მთებისკენ გამავალ კარიბჭეს“ ნიშნავს, ხოლო *Caxa* ცივს ნიშნავს. ზოგიერთი ვერსიით, პარკის სახელწოდება ესპანური სიტყვიდან *cajas* (ყუთები) წარმოდგება.

## რესურსები ინტერნეტში
*Etapa site about the park

## სქოლიო
კატეგორია:IUCN კატეგორია II
კატეგორია:ეკვადორის ეროვნული პარკები
კატეგორია:1996 წელს დაარსებული დაცული ტერიტორიები
კატეგორია:რამსარის ძეგლები ეკვადორში
კატეგორია:ეკვადორის გეოგრაფია
კატეგორია:ეკვადორის ღირსშესანიშნაობები
მოსე იმნაიშვილი

**მოსე იმნაიშვილი** (დ. 1890, შუხუთი — გ. 5 ნოემბერი, 1983, მიუნხენი) — ქართველი ჟურნალისტი.

## ბიოგრაფია
მოსე იმნაიშვილი დაიბადა 1890 წელს გურიაში, სოფელ შუხუთში. იგი სრულიად ახალგაზრდა ჩაება რევოლუციურ მოძრაობაში, როგორც სოციალ-დემოკრატი და დიდი სიხარულით შეხვდა დამოუკიდებლობის გამოცხადებას. 1920 წელს დამოუკიდებელი საქართველოს მთავრობამ დასავლეთ ევროპის უნივერსიტეტებში განათლების მისაღებად გააგზავნა ნიჭიერი ახალგაზრდების დიდი ჯგუფი. მათ შორის იყო მოსე იმნაიშვილიც, რომელიც ბერლინის უნივერსიტეტში ეკონომიკის ფაკულტეტზე სწავლობდა. საქართველოს პარლამენტის ეროვნულ ბიბლიოთეკაში დაცულია საარქივო დოკუმენტი, რომლის შემდგენელია სტუდენტთა დახმარების კომისიის წევრი მოსე იმნაიშვილი. დოკუმენტი გვამცნობს: „1920 წლის 24 ივლისს „ერთობაში“ გამოქვეყნებულ მოწოდებაში გერმანიიდან, ნათქვამია, რომ რუსეთში ანარქიის, სასწავლებელთა ცუდი მუშაობის და სხვ. გამო, ბოლო ორი წელია, ასეულობით ქართველი იქ სწავლას ვეღარ აგრძელებს, ნაწილი ევროპაში წავიდა იმ იმედით, რომ თავის რჩენას შეძლებდა. გერმანიაში მყოფი ათეულობით ახალგაზრდიდან ზოგმა ორი წლის სწავლა შუა გზაზე უნდა შეწყვიტოს. იქაურებიც უმუშევრები არიან, ამიტომ უცხოელთათვის დახმარების აღმოჩენაზე ფიქრი წარმოუდგენელია. სტუდენტები ვერც უკან ბრუნდებიან ხელცარიელები. საქართველოს მთავრობამ ასეთი ეკონომიკური კრიზისის დროს, როცა ეროვნნული ვალუტა დაცემულია, შეძლო 75 სტუდენტის გამოგზავნა გერმანიაში. მიუხედავად იმისა, რომ გორი განადგურებულია, ასეულობით ოჯახი შეხიზნულია მოძმეთა ოჯახებში, მტერი ებრძვის დემოკრატიულ საქართველოს, საზოგადო და კერძო დაწესებულებებს სთხოვენ, ყურად იღონ მათი მომართვა და სტუდენტებს სწავლის გაგრძელებაში დაეხმარონ. საგარეო საქმეთა სამინისტროს საშუალებით დახმარებას მიიღებს ბერლინის ელჩი ვლადიმერ გიორგის ძე ახმეტელაშვილი. კომისიის წევრები: ი. ნარსია, მ. ახმეტელაშვილი, მ. იმნაიშვილი, ნ. იმნაიშვილი, ა. წულაძე. შ. შიშმელაშვილი, ი. გველესიანი“.

1921 წელს, საქართველოს გასაბჭოების შემდეგ ქართველ სტუდენტთა მდგომარეობა მკვეთრად შეიცვალა, მათ საჭირო დახმარება აღარ გააჩნდათ. მიუხედავად სიძნელეებისა მოსემ მაინც გააგრძელა სწავლა, თან შეთავსებით მუშაობდა. ამავე დროს, სხვა ქართველ სტუდენტებთან ერთად ჩაბმული იყო საქართველოს დამოუკიდებლობის აღდგენისთვის გაჩაღებულ საქმიანობაში. ამ საკითხთან დაკავშირებით მას მრავალი წერილი, ესსე და ნარკვევი აქვს გამოქვეყნებული ქართულ ემიგრანტულ პრესაში. მეორე მსოფლიო ომის დამთავრების შემდეგ მოსე იმნაიშვილი მუშაობდა ჯერ საბჭოთა კავშირის შემსწავლელ ინსტიტუტში, მიუნხენში, ხოლო შემდეგ რადიო „თავისუფლების“ ქართულ რედაქციაში. 1968 წელს მოსე იმნაიშვილი პენსიაზე გავიდა, ერთხანს საფრანგეთში, სოფელ ლევილში ცხოვრობდა, საბოლოოდ კი მიუნხენში დასახლდა და თავისი ჟურნალისტური მოღვაწეობა განაგრძო უცხოეთში გამომავალ ქართულ ჟურნალ-გაზეთებში. მოსე იმნაიშვილი გარდაიცვალა მიუნხენში, 1983 წლის 5 ნოემბერს. იქვეა დაკრძალული.

## ლიტერატურა
* გერმანიაში მყოფ ახალგაზრდობის დეკლარაცია : [საბჭოთა ხელისუფლებასთან კულტურულ და ეკონომიკური თანამშრომლობის შესახებ] // კომუნისტი. 1925. გვ.3. 
* ინასარიძე კარლო. მოსე იმნაიშვილის გარდაცვალება // თავისუფლების ტრიბუნა.  1984.  გვ. 26–27.

## რესურსები ინტერნეტში
* 

კატეგორია:ქართველი ემიგრანტები
კატეგორია:დაბადებული 1890
კატეგორია:გარდაცვლილი 5 ნოემბერი
კატეგორია:გარდაცვლილი 1983
კატეგორია:ქართველი ჟურნალისტები
მინდოროს სრუტე

**მინდოროს სრუტე** () ― სამხრეთ ჩინეთის ზღვისა და სულუს ზღვის დამაკავშირებელი ერთ-ერთი სრუტე. ერთმანეთისგან გამოყოფს კუნძულ მინდოროსა და ბუსუანგას (კალამიანის კუნძულების ნაწილი). ორ კუნძულს შორის მდებარეობს აპოს რიფი, რომელიც მარჯნის რიფების უდიდესი სისტემაა ფილიპინებში.  რიფი სრუტეს ორ ნაწილად ჰყოფს: აპოს აღმოსავლეთ და აპოს დასავლეთ გასასვლელებად. 

## იხილეთ აგრეთვე
*ბალაბაკის სრუტე ― სამხრეთ ჩინეთის ზღვისა და სულუს ზღვის დამაკავშირებელი კიდევ ერთი სრუტე

## რესურსები ინტერნეტში
*A nautical chart of the area (სიღრმე გაზომილია საზღვაო საჟენებში)

## სქოლიო
კატეგორია:ფილიპინების სრუტეები
კატეგორია:სამხრეთ ჩინეთის ზღვის სრუტეები
კატეგორია:სულუს ზღვის წყალსატევები
აპოს რიფი

**აპოს რიფი** ― მარჯნის რიფების სისტემა ფილიპინებში, დასავლეთ მინდოროს პროვინციის დასავლეთ წყლებში, მინდოროს სრუტეში. რიფის ფართობი 34 კმ²-ია. მიიჩნევა მსოფლიოში მეორე უდიდეს მარჯნის რიფების უწყვეტ სისტემად და უდიდესია ფილიპინების მასშტაბით. რიფი და მის გარშემო წყლები  დაცული ტერიტორიაა და **აპოს რიფის ეროვნული პარკი** ეწოდება. აპოს რიფი ქვეყნის მასშტაბით ერთ-ერთი ყველაზე ცნობილი დაივინგ რეგიონია. შეტანილია იუნესკოს მსოფლიო მემკვიდრეობის ძეგლთა საცდელ სიაში.

## იხილეთ აგრეთვე
*ფილიპინების დაცული ტერიტორიების სია
*იუნესკოს მსოფლიო მემკვიდრეობის ძეგლები ფილიპინებში
*ტუბატაჰის რიფი

## რესურსები ინტერნეტში
*Apo Reef Natural Park Official Website (DENR)
*Travel Guide: Sablayan (Apo Reef/Pandan Island)

## სქოლიო
კატეგორია:IUCN კატეგორია II
კატეგორია:მარჯნის რიფები
კატეგორია:ფილიპინების რიფები
კატეგორია:ფილიპინების ბუნების პარკები
კატეგორია:დასავლეთ მინდოროს კუნძულები
კატეგორია:დასავლეთ მინდოროს ღირსშესანიშნაობები
კატეგორია:იუნესკოს მსოფლიო მემკვიდრეობის საცდელი სიის ძეგლები ფილიპინებში
ჯუანშერ ჩქარეული

**ჯუანშერ ჩქარეული** (დ. 13 იანვარი, 1940, თბილისი) — ქართველი ფიზიკოსი.

## ბიოგრაფია
მშობლები: ალექსანდრა მახარობლიშვილი და ლევან ჩქარეული. 1965 წელს დაამთავრა თბილისის სახელმწიფო უნივერსიტეტის ფიზიკის ფაკულტეტი. 1966-1970 წლებში სწავლობდა რუსეთის ბირთული კვლევების გაერთიანებული ინსტიტუტის ასპირანტურაში. 1971-1974 წლებში იყო მოსკოვის თეორიული და ექსპერიმენტული ფიზიკის ინსტიტუტის სტაჟიორ-მკვლევარი. 1974-1982 წლებში ელეფთერ ანდრონოკაშვილის სახელობის ფიზიკის ინსტიტუტის უფროსი, 1982-1990 წლებში წამყვანი მეცნიერ-თანამშრომელი. 1991 წლიდან ელემენტარულ ნაწილაკთა ფიზიკის განყოფილების ხელმძღვანელი. 1990 წლიდან არის თბილისის სახელმწიფო უნივერსიტეტის თეორიული ფიზიკის პროფესორი.

ჯუანშერ ჩქარეული მუშაობდა მიწვეულ პროფესორად ევროპის წამყვან სამეცნიერო ცენტრებსა და უნივერსიტეტებში: სასექსის უნივერსიტეტი (ბრაიტონი, 1993-1994); თეორიული ფიზიკის საერთაშორისო ცენტრი (ტრიესტი, 1996); ევროპის გაერთიანებული ბირთული კვლევების ცენტრი (ჟენევა, 1994-1995); ლონდონის სამეფო უნივერსიტეტი (1998-1999); მაქს პლანკის სახელობის ინსტიტუტი (მიუნხენი, 2000); მერილენდის უნივერსიტეტი და სხვა.

1970 წელს დაიცვა საკანდიდატო დისერტაცია თემაზე: „ლაგრანჟის მოდელები განივი ვექტორული და აქსიალურ-ვექტორული ველებით“. 1985 წელს სადოქტორო დისერტაცია თემაზე: „ჰორიზონტალური სიმეტრია და კვარკებისა და ლეპტონების თაობები“. საერთაშორისო სამეცნიერო პრესაში გამოქვეყნებული აქვს ასზე მეტი ნაშრომი. იყო რამდენიმე საერთაშორისო სამეცნიერო პროექტის ხელმძღვანელი. მისი სამეცნიერო ინტერესების სფეროა: კვარკებისა და ლეპტონების ერთიანი თეორიები, არომატების შერევა და თაობათა სიმეტრიები, სუპერსიმეტრიული მოდელები, დიდი გაერთიანება, სუპერსიმების ფენომენოლოგია, რელატივისტური სიმეტრიის სპონტანური დარღვევა და ლოკალური სიმეტრიების გენერაცია, კვანტური ელექტროდინამიკისა და გრავიტაციის დინამიურად წარმოშობილი თეორიები, ტოპოლოგიური დეფექტები ელემენტარულ ნაწილაკთა ფიზიკასა და კოსმოლოგიაში, დამატებითი სივრცე-დროის განზომილებები.

ჯუანშერ ჩქარეულის ძირითადი სამეცნიერო ინტერესები დაკავშირებულია ელემენტარული ნაწილაკების ფიზიკასთან მცირე და ზემცირე მანძილებზე. 1980 წელს მის მიერ პირველად იქნა შემოყვანილი ე.წ. კირალური ჰორიზონტალური სიმეტრიის კონცეფცია. მეცნიერი არის საქართველოს და აშშ ფიზიკოსთა (1994) საზოგადოებების წევრი, ნიუ-იორკის მეცნიერებათა აკადემიისა და 2000 წლიდან დიდი ბრიტანეთის ფიზიკის ინსტიტუტის ნამდვილი წევრი.

## ლიტერატურა
* ვინ ვინ არის საქართველოში, 2009: ბიოგრაფიული ცნობარი, თბ., 2009, გვ. 439-440

## რესურსები ინტერნეტში
კატეგორია:დაბადებული 13 იანვარი
კატეგორია:დაბადებული 1940
კატეგორია:თბილისში დაბადებულები
კატეგორია:ქართველი ფიზიკოსები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ცოცხალი ადამიანები
ზიგანას ციხე

**ზიგანას ციხე** — ციხე  თურქეთში, სოფელ ზიგანა ქოიდან დასავლეთით 700 მეტრში.

შიდა რაიონებში გამაგრების საქმეში მნიშვნელოვანი ადგილი უნდა დაეკავა ზიგანას უღელტეხილზე განლაგებულ საგზაო სადგომს, უფრო ციხეს. გამორიცხული არაა ის სტრაბონთან და სტეფანე ბიზანტიელთან მოხსენებული „ZugopoliV“-ი იყოს. საფორტიფიკაციო ნაგებობა აკონტროლებდა მისივე სახელობის უღელტეხილს და ყველა იმ გზას რომელიც აქ გადიოდა. ამ უღელტეხილით დეღირმენდერედან ხარშიტის ხეობაშიც არის გადასასვლელი, მაგრამ, ბუნებრივია, უშუალოდ ციხემდე აქ სასიგნალო ციხე-კოშკების მთელი წყებაა. ზიგანას ციხე სოფელ ზიგანა ქოიდან დასავლეთით 700 მეტრში, მაღლივ კლდეზეა დაშენებული. აქედან კარგად ჩანს სხვა საფორტიფიკაციო ნაგებობები. იგი პირდაპირ გასცქერის სამხრეთით თორულის ციხეს. 1404 წელს აქ შესულა კლავიხო, რომელიც საუბრობს ხის ასაზიდ კიბეზე, რომლის გარეშეც ციხეში შეღწევა შეუძლებელი იყო. ციხის ნანგრევებზე საუბრობს კიუმონიც. დღევანდელ დღეს შემორჩენილია ცუდად ნაგები ბასტიონი კლდის სამხრეთით. აქ დაცული კედლების სიმაღლე 3,5 მეტრს აღწევს. კედლებში უხვადაა გამოყენებული კირხსნარი და დაუმუშავებელი ქვები. მისი არქიტექტურა შუა საუკუნეებისაა, მაგრამ უმნიშვნელოვანესი სტრატეგიული მდებარეობა ამ რეგიონის მკვლევარებს აქ საფორტიფიკაციო ნაგებობის არსებობას ანტიკური ხანიდან აფიქრებინებს. ზიგანას მნიშვნელობა არა მარტო საფორტიფიკაციო, არამედ სხვა ტიპის ნაგებობებიდანაც იკვეთება. მაგალითად აქ გვხვდება ქარავან-სარაი, რომელიც, სხვათა შორის, მეჰმედ II მიერ ამ რეგიონის დაპყრობიდანვე ადრე ხანში, მე-15 მე-16 საუკუნეების მიჯნაზე ააგეს. აქვეა მოსასვენებელი სახლი, ხანი. ყველაფერი ეს მიგვანიშნებს, რომ ამ რეგიონში გამავალი სავაჭრო გზას სტრატეგიული ეკონომიკური დანიშნულება ჰქონდა.

## ლიტერატურა
* ისტორიული ჭანეთის აღმოსავლეთ ნაწილში დაცული კულტურული მემკვიდრეობის ძეგლები (საფორტიფიკაციო ნაგებობები, ეკლესიები, საკომუნიკაციო და საყოფაცხოვრებო არქიტექტურის ნიმუშები), ბათ., 2014, გვ. 26-27  ISBN 978-9941-0-6458-6.

კატეგორია:თურქეთის ციხესიმაგრეები
ალექსანდრე პაპიტაშვილი

**ალექსანდრე პაპიტაშვილი** (დ. 20 ოქტომბერი, 1949, ორჯონიკიძე (ჩრდილოეთი ოსეთი) — ქართველი ექიმი, მეცნიერი, მეან-გინეკოლოგი, მედიცინის მეცნიერებათა კანდიდატი, დოცენტი.

## ბიოგრაფია
1972 წელს დაამთავრა თბილისის სახელმწიფო სამედიცინო უნივერსიტეტის სამკურნალო ფაკულტეტი.

1973 წელს იყო მცხეთის რაიონული საავადმყოფოს ექიმი-ორდინატორი; 1973-1977 წლებში მოსკოვის მეან-გინეკოლოგიის სამეცნიერო-კვლევითი  უნივერსიტეტის კლინიკური ორდინატორი და ასპირანტი; 1978-1984 წლებში თბილისის სახელმწიფო სამედიცინო უნივერსიტეტის უფროსი ლაბორანტი; 1984-1990 წლებში ასისტენტი, 1990 წლიდან დოცენტი. ავტორია 105 სამეცნიერო ნაშრომისა, რომლებიც ეხება სამშობიარო მოქმედების რეგულირებას, ნაყოფის მდგომარეობის დიაგნოსტიკას, მკურნალობასა და ულტრაბგერით დიაგნოსტიკას. 1991 წელს რუსულ ენაზე  გამოსცა მონოგრაფია: „Ультразвуковая диагностика в акушерстве и гинекологии“ (გამომცემლობა „საქართველო“, 1997). 

საკანდიდატო დისერტაციის თემა — დაიცვა 1976 წელს „მშობიარობის რეგულაცია და გაუტკივარება ელექტროანალგეზიის გამოყენებით“.

## ორგანიზაციის წევრი
* საქართველოს დედათა და ბავშვთა ჯანდაცვის დარგში ულტრაბგერითი დიაგნოსტიკის ასოციაცია, პრეზიდენტი

## ჯილდოები
* უკრაინის დავიდენკოვების სახელობის პრემია

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია, თბ., 2000, გვ. 232

## რესურსები ინტერნეტში
კატეგორია:დაბადებული 20 ოქტომბერი
კატეგორია:დაბადებული 1949
კატეგორია:ქართველი გინეკოლოგები
კატეგორია:თბილისის სახელმწიფო სამედიცინო უნივერსიტეტის კურსდამთავრებულები
ბარასი (კატანდუანესი)

**ბარასი** (ოფიციალურად **ბარასის მუნიციპალიტეტი**; ) ― მეხუთე კლასის მუნიციპალიტეტი კატანდუანესის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 13 484 ადამიანს შეადგენს. მოიცავს 29 ბარანგაის.

## კლიმატი
## რესურსები ინტერნეტში
*Municipality of Baras
*Philippine Census Information

## სქოლიო
კატეგორია:კატანდუანესის მუნიციპალიტეტები
ბალინსასაიაოს ტყუპი ტბების ბუნების პარკი

**ბალინსასაიაოს ტყუპი ტბების ბუნების პარკი** ― ბუნების პარკში ფილიპინებში, აღმოსავლეთ ნეგროსის პროვინციაში. გარს ერტყმის ბალინსასაიაოს ტბასა და დანაოს ტბას. ქალაქ დუმაგეტედან 14.5 კმ-ით დასავლეთით მდებარეობს. პარკის ფართობია 8 016.05 ჰექტარი. ზღვის დონიდან 830-846 მეტრის სიმაღლეზეა გაშლილი. პარკი კუნძულ ნეგროსის სამხრეთ ნაწილში მდებარეობს და ვალენსიის, სიბულანისა და სან-ხოსეს მუნიციპალიტეტების ტერიტორიაზეა გაშლილი. დაცულ ტერიტორიად 2000 წელს გამოცხადდა.

## სქოლიო
კატეგორია:IUCN კატეგორია II
კატეგორია:ფილიპინების ბუნების პარკები
კატეგორია:აღმოსავლეთ ნეგროსის გეოგრაფია
კატეგორია:ფილიპინების ღირსშესანიშნაობები
კატეგორია:2000 წელს დაარსებული დაცული ტერიტორიები
კატეგორია:2000 წელს დაარსებულები ფილიპინებში
მენსტრუალური ციკლი

**მენსტრუალური ციკლი** — ჰორმონების წარმოებასა და ქალის რეპროდუქციული სისტემის საშვილოსნოსა და საკვერცხეების სტრუქტურაში მიმდინარე ბუნებრივი ცვლილებების წყება, რომელიც შესაძლებელს ხდის დაორსულებას. საკვერცხეების ციკლი მართავს კვერცხუჯრედების წარმოებასა და გამოთავისუფლებას, ასევე ესტროგენისა და პროგესტერონის ციკლურ გამოთავისუფლებას. საშვილოსნოს ციკლი ამზადებს და ინარჩუნებს საშვილოსნოს ლორწოვან გარსს, რომ ის განაყოფიერებული კვერცხუჯრედის მისაღებად იყოს მზად. ეს ციკლები თანადროული და კოორდინირებულია და ისინი, ჩვეულებრივ, ზრდასრული ქალის სხეულში 21-დან 35 დღემდე გრძელდება, საშუალოდ 28 დღე, და მეორდება ქალის ცხოვრების დაახლოებით 30-45 წლის განმავლობაში.

## იხილეთ აგრეთვე 
* მენსტრუაცია

### ლიტერატურა 
* 

კატეგორია:მენსტრუალური ციკლი
კატეგორია:რეპროდუქციული სისტემა
ბალბალასანგ-ბალბალანის ეროვნული პარკი

**ბალბალასანგ-ბალბალანის ეროვნული პარკი** (ასევე ცნობილი როგორც **ბალბალასანგის მთის ეროვნული პარკი**) ― დაცული ტერიტორია ფილიპინებში. მდებარეობს ბალბალანის მუნიციპალიტეტში, კალინგის პროვინციაში, კორდილიერის ადმინისტრაციულ რეგიონში. პარკის ფართობი 1 338 ჰექტარია და ბალბალასანგის მთის ირგვლივაა განლაგებული, ბალბალასანგის ბარანგაიში, აბრის პროვინციის საზღვართან. პარკს „კორდილიერის მწვანე გულსაც“ უწოდებენ. გამოირჩევა მდიდარი ბიომრავალფეროვნებითა, ფიჭვის ტყეების ხელუხლებელი ლანდშაფტითა და მდიდრული ენდემური ფლორითა და ფაუნით. ეროვნულ პარკად 1972 წელს გამოქვეყნდა.

## იხილეთ აგრეთვე
*ფილიპინების ეროვნული პარკების სია
## სქოლიო
კატეგორია:IUCN კატეგორია II
კატეგორია:ფილიპინების ეროვნული პარკები
კატეგორია:ფილიპინების ტყეები
კატეგორია:1972 წელს დაარსებულები ფილიპინებში
კატეგორია:1972 წელს დაარსებული დაცული ტერიტორიები
კატეგორია:კალინგის პროვინციის გეოგრაფია
ვაგინალური გამონადენი

ძაფები საშვილოსნოს ყელის შესასვლელთან და ნორმალური, რძისმაგვარი თეთრი ვაგინალური გამონადენი.]]
**ვაგინალური გამონადენი** — სითხის, უჯრედებისა და ბაქტერიების ნარევი, რომელიც ასველებს და იცავს ვაგინას. ამ ნარევსს მუდმივად აწარმოებენ ვაგინისა და საშვილოსნოს ყელის უჯრედები და ის სხეულს ვაგინის შესასვლელიდან ტოვებს. გამონადენის შემადგენლობა, რაოდენობა და ხარისხი განსხვავდება ინდივიდებს შორის და ის შეიძლება შეიცვალოს როგორც მენსტრუალური ციკლის, ასევე სქესობრივი და რეპდორუქციული განვითარების განმავლობაში.

ნორმალურ ვაგინალურ გამონადენს შეიძლება ჰქონდეს თხელი, წყლის მსგავსი შემადგენლობა ან უფრო სქელი და წებოვანი და ის შეიძლება იყოს უფერული ან თეთრი ფერის.

იმ ინფექციებს შორის, რომლებმაც შეიძლება ვაგინალურ გამონადენში ცვლილებები გამოიწვიოს, შედის ვაგინის სოკოვანი ინფექციები, ბაქტერიული ვაგინოზი და სქესობრივი გზით გადამდები ინფექციები. უჩვეულო გამონადენის მახასიათებლები დამოკიდებულია გამომწვევ მიზეზზე, თუმცა ყველაზე ხშირი მახასიათებლებია ფერის ცვლილება, ცუდი სუნი, ქავილი, წვა ან ტკივილი სქესობრივი აქტის დროს.

## იხილეთ აგრეთვე 
* ვაგინალური ლუბრიკაცია

## რესურსები ინტერნეტში
* ვაგინალური გამონადენი

## სქოლიო
კატეგორია:ვაგინა
კატეგორია:სხეულის სითხეები